การนอนหลับพักผ่อนไม่เพียงพอ ส่งผลต่อน้ำหนักตัวของคนเราอย่างไรบ้าง?
การทำงานในหลายอาชีพที่ต้องทำในเวลากลางคืน ทำให้คนทำงานนอนหลับพักผ่อนไม่เป็นเวลา ซึ่งมักมีผลไม่ดีหลายอย่างติดตามมา ตอนนี้ มีผลการศึกษาวิ
นักวิจัยทราบกันมานานแล้วว่าคนที่นอนหลับพักผ่อนไม่เพียงพอหรือไม่เป็นเวล่ำเวลา มักจะมีปัญหาบางอย่างติดตามมาอย่างมีการทำงานผิดพลาดบ่อยๆ เป็นต้น นักวิจัยที่มหาวิทยาลัย Pennsylvania ศึกษาการขาดการนอนหลับพักผ่อนหลายแบบ โดยศึกษาเปรียบเทียบคนราว 90คนที่มีการนอนหลับจำกัด กับคนที่นอนหลับเป็นปกตินักวิจัยสังเกตปฏิกิริยาหรือการตอบสนอง และขีดความสามารถในการฟื้นตัว จากการนอนหลับพักผ่อนไม่เพียงพอและชั่งน้ำหนักคนเหล่านั้นทั้งก่อนและหลังการศึกษา Siobhan Banks นักวิจัยที่มหาวิทยาลัยPennsylvaniaกล่าวว่า ดูเหมือนว่าทุกคนในกลุ่มที่นอนหลับพักผ่อนไม่พอหรือไม่เป็นเวลามีน้ำหนักตัวเพิ่มเฉลี่ยแล้วราว 1.3 กิโลกรัม เมื่อสอบถามคนเหล่านั้น นักวิจัยได้คำตอบแบบเดียวกันว่าความเจริญอาหารหรือความอยากอาหารลดลงในช่วงเวลา 5 วันของการศึกษาวิจัย ระหว่างการศึกษานั้น นักวิจัยจัดอาหารให้คนเหล่านั้นอย่างเต็มที่ทั้งมื้อเช้า มื้อกลางวัน และมื้อเย็น แล้วยังมีอาหารว่างและของขบเคี้ยวต่างๆให้เลือกรับประทานได้ตลอดเวลา เมื่อสังเกตการรับประทานอาหารของคนเหล่านั้นปรากฏว่าในแต่ละมื้อพวกเขารับประทานเพียงครึ่งหนึ่งของอาหารที่จัดให้แต่คนเหล่านั้นยังมีน้ำหนักตัวเพิ่มถึงนักวิจัยจะยังไม่ค่อยแน่ใจว่า ทำไมจึงเป็นเช่นนั้น แต่ก็พอได้ความคิดบางอย่าง Siobhan Banks กล่าวว่าคนที่นอนไม่พอเหล่านั้นอาจเปลี่ยนแปลงการรับประทาน จากการรับประทานอาหารเต็มมื้อไปรับประทานของว่างจุบจิบของขบเคี้ยวต่างๆ มากขึ้น งานวิจัยอื่นบางรายก็บ่งชี้ว่าการนอนหลับพักผ่อนไม่เพียงพอหรือไม่เป็นเวล่ำเวลา อาจทำให้ระบบ metabolism หรือระบบการเผาผลาญอาหารของร่างกายแปรเปลี่ยนไปได้ด้วยซึ่งเรื่องนี้อาจเป็นปัญหาสำหรับคนทำงานเป็นกะหมุนเวียนเข้าทำงานกลางวันบ้างกลางคืนบ้าง อย่าง วิศวกรรถไฟ นักบินเจ้าหน้าที่ตำรวจ และพยาบาล เป็นต้น